GiliGold/VAD_KnessetCorpus huggingface dataset:
דוד ביטן: אני מתעצבן כי יש גם טובות לוועדה ולחברי הכנסת, זה הכול.
דוד ביטן: אתם יכולים ללכת.
מכלוף מיקי זוהר: דוד, אתה לא בעל הבית.
דוד ביטן: אני יושב-ראש הישיבה.
מכלוף מיקי זוהר: אתה חלק מהסיעה שלי, אתה לא בעל הבית, תירגע.
דוד ביטן: אתה לא קובע לי בינתיים, בסדר?
דוד ביטן: אתם סיעת גפני בוועדה, אז תישארו סיעת גפני בוועדה.
מכלוף מיקי זוהר: אתה עובר את הגבול.
מכלוף מיקי זוהר: אתה עובר את הגבול, אני לא עובד אצלך.
דוד ביטן: גם אני לא עובד אצלך.
מכלוף מיקי זוהר: אני אעשה מה שאני חושב.
דוד ביטן: אז תעשה מה שאתה רוצה, אתה כל הזמן עושה מה שאתה רוצה הרי.
דוד ביטן: אתם נהייתם סיעת גפני בוועדה.
מכלוף מיקי זוהר: מה זה השטויות האלה?
דוד ביטן: אני רוצה דבר כזה: אנחנו הצענו לגפני פשרה שהיא הוסכמה על ידי שר האוצר, שחוק המזומנים ידון בוועדת הכספים – בהתחלה החלטנו להעביר את זה לוועדה אחרת והוא הגיש רביזיה – והחוק של הלבנת הון ידון בוועדת החוקה, זה הכול.
אורן אסף חזן: אני מבקש לדבר.
יואל חסון: זה הגיוני מאוד.
אורן אסף חזן: לא, לא, יש פיצול שם, זה לא הגיוני.
דוד ביטן: שום פיצול, זו הצעת פשרה.
דוד ביטן: רוצים להצביע – בבקשה, לא רוצים – לא צריך.
אורן אסף חזן: אתם מבולבלים, הוא לא רוצה פיצול, תקשיבו מה הוא אומר:
אורן אסף חזן: חוק המזומנים יהיה בוועדה - - -
דוד ביטן: אני קורא לך לסדר פעם ראשונה כי לא נתתי לך זכות דיבור.
אורן אסף חזן: אני מבקש זכות דיבור כי אתה הטעית את החברים.
דוד ביטן: שאני אתן לך את זכות הדיבור אתה תקבל.
אורן אסף חזן: אל תטעה את החברים.
דוד ביטן: אני קורא לך לסדר פעם שניה, עוד פעם אחת תדבר – אתה יוצא החוצה.
דוד ביטן: אני קורא לסדר פעם שלישית.
דוד ביטן: תוציא אותו, בבקשה.
אורן אסף חזן: אני אצא החוצה ואני גם אצביע נגד הדבר הזה.
דוד ביטן: תצביע מה שאתה רוצה, צא החוצה.
אורן אסף חזן: כשתהיה הצבעה אתה לא - - -
דוד ביטן: צא החוצה, בבקשה, מספיק כבר עם העניין הזה שאתם סיעת גפני, מבלבלים לי את המוח כל היום.
דוד ביטן: (חבר הכנסת אורן אסף חזן יוצא ממליאת הוועדה.
יואל חסון: מה זה" סיעת גפני"?
יואל חסון: ספר לנו.
דוד ביטן: יש, הם בוועדת הכספים יושבים אתו, חייבים לתמוך בו בכל דבר.
רוברט אילטוב: קוראים לזה מינוף.
יואל חסון: חברים, לגפני יש מתפקדים בליכוד?
דוד ביטן: נתנו שבוע וחצי לפגישה בין שר האוצר לגפני, מספיק עם זה.
דוד ביטן: אני לא מאשים את גפני, אני מאשים את שר האוצר פה.
יואב קיש: יואל, למה אתה חושב שמתפקדים בליכוד לדבר - -
יואל חסון: כי אני מכיר אתכם היטב.
יואב קיש: שכחתי, היית אצלנו והיית גם במקומות אחרים, שכחתי.
יואל חסון: כן, הלכתי, ראיתי והבנתי איפה טוב.
יואב קיש: גם עכשיו יש לך מתפקדים, לא?
יואב קיש: אה, אין לך, אוקיי.
יואל חסון: חוויתי את כל החוויות הפרלמנטריות, תאמין לי.
מיקי רוזנטל: אדוני, מה הצעתך?
מיקי רוזנטל: לא שמעתי.
דוד ביטן: הצעתי היא כזאת: חוק המזומנים ילך לוועדת כספים, זה מתאים גם לוועדת הכספים מכול הבחינות, והחוק השני שהוא הלבנת הון, ילך לוועדת חוקה.
מיקי רוזנטל: אתה מציע לפצל?
דוד ביטן: לא לפצל, בלי לפצל, כל החוק.
דוד ביטן: הנושא הזה שגפני טוען שהוא מתאים לוועדת כספים הוא לא מהות החוק.
<ארבל אסטרחן: צריך להצביע על כל אחד בנפרד כי אחד זה רביזיה ואחד זה העברה לוועדה.
מיקי רוזנטל: אני לא מבין, זה הוגש לכנסת כחוק אחד.
דוד ביטן: לא, שני חוקים.
דוד ביטן: חוק הלבנת הון הוגש כחוק אחד, אין ויכוח.
איילת נחמיאס ורבין: מדובר בשני חוקים שונים, אחד זה העמקת הגבייה, השני זה צמצום השימוש במזומן.
איילת נחמיאס ורבין: בהעמקת הגבייה יש אלמנטים משמעותיים של הלבנת הון, אם כי אנחנו סברנו שנושא העמקת הגבייה צריך לבוא לכספים, הם עשו ביניהם את ההסדרים שלהם.
איילת נחמיאס ורבין: אני בעד, אגב, שחוק צמצום השימוש במזומן יעבור לוועדת הכספים, אני חושבת שגם העמקת הגבייה צריך לעבור לכספים.
ענת ברקו: אבל למה?
ענת ברקו: חוקה מתעסקים עכשיו עם העמקת הגבייה וגם עם הלבנת הון, צריך להעביר את זה לחוקה.
דוד ביטן: אין בעיה, תלכו נגדי, זה בסדר גמור.
דוד ביטן: זה מרד נגדי ואני באמת שם פס על מה שאתם עושים.
ענת ברקו: חוקה מתעסקים עם העמקת הגבייה ועם כל מיני - - -
איילת נחמיאס ורבין: לא עם העמקת גבייה.
איילת נחמיאס ורבין: עם הלבנת הון הם מתעסקים, לא עם העמקת הגבייה.
דוד ביטן: הלבנת הון זה עניין רק של ועדת חוקה, זה לא של ועדת הכספים.
ענת ברקו: זה צריך ללכת לחוקה.
יואל חסון: אני רוצה לשאול את היועצת המשפטית שאלה בעניין הזה, הרי נושא הלבנת הון הוא לא חדש, האם בדרך כלל כשהעלו נושאים שקשורים בהלבנת הון זה היה בוועדת החוקה?
<ארבל אסטרחן: הלבנת הון זה חוקה אבל אני הסברתי בישיבה הקודמת שהחוק הזה כולל שני נושאים: הלבנת הון שייך לחוקה והדיווח של הבנקים לרשות המסים שייך לכספים.
<ארבל אסטרחן: לכן הצעתנו היתה לפצל את זה ולהעביר לשתי הוועדות.
דוד ביטן: אני אומר לא לפצל, אני אומר אחד לפה ואחד לפה.
איילת נחמיאס ורבין: אבל זה לא פיצול, אדוני.
דוד ביטן: לא, אני לא רוצה לפצל.
יואל חסון: אדוני, אני רוצה לומר לך, יש לך רגע של היגיון, נדיר אצלך אבל הפעם יצא לך הגיוני.
דוד ביטן: יכול להיות, לפעמים.
דוד ביטן: לא נפצל חוק לשניים, החוק הזה ידון פה והחוק הזה ידון פה.
יואל חסון: אנחנו בעדך.
דוד ביטן: מי בעד להעביר את הנושא של הלבנת הון לוועדת חוקה?
יואב קיש: רגע, אורן צריך להיכנס.
דוד ביטן: תכניס את אורן, שכחנו שיש לו זכות וטו בכנסת.
יואל חסון: אתה רוצה שאני אתקזז אתו?
דוד ביטן: לא צריך, שיכנס.
דוד ביטן: הוא הלך?
דוד ביטן: הוא הלך, אני מצביע, אני לא מחכה לאף אחד.
דוד ביטן: מי בעד הלבנת הון לחוקה?
דוד ביטן: רוב בעד, תודה.
דוד ביטן: עכשיו לגבי הרביזיה.
<ארבל אסטרחן: גפני לא פה ולכן לא מצביעים על הרביזיה.
דוד ביטן: אני מצביע, עזבי.
דוד ביטן: חוק המזומנים, אנחנו נקבל את הרביזיה בעצם ונעביר את זה לוועדת כספים.
דוד ביטן: האוצר הסכים לזה.
דוד ביטן: גפני רוצה הכול, יש משהו שהוא לא רוצה?
דוד ביטן: את כל הסעיפים הוא רוצה, כל החוקים.
דוד ביטן: אני לא מאשים את גפני, אני מאשים את שר האוצר, לא יכול להיות שאנחנו נביא את זה שמונה פעמים, כל פעם זה ידחה עד לפגישה.
דוד ביטן: אנחנו לא עובדים לא אצל שר האוצר ולא אצל גפני, זה הכול.
יואל חסון: אני אגיד לך מה גפני לא רוצה – גפני לא רוצה להיות באופוזיציה.
דוד ביטן: עכשיו מי בעד העברה לוועדת כספים?
איילת נחמיאס ורבין: הצבענו.
<ארבל אסטרחן: הצבעתם על הרביזיה, עכשיו על ההצעה.
דוד ביטן: הצבעה
דוד ביטן: נגד – אין
דוד ביטן: העברה לוועדת הכספים נתקבלה.
דוד ביטן: אמרתי להם לקיים פגישה לפני הוועדה, אמרתי לנציגים של האוצר.
דוד ביטן: מה, שבועיים לוקח לעשות פגישה?
דוד ביטן: אנחנו מחכים לפגישה שבה הם יקבעו ביניהם לאיזו ועדה?
יואב קיש: אתה צודק במאה אחוז.
משה גפני: זה לא הלבנת הון, זה העברת מידע.
דוד ביטן: רצית להודיע לנו הודעה?
משה גפני: רציתי להודיע הודעה.
משה גפני: תשמעו, שני החוקים האלה, להוציא הלבנת הון שאגף התקציבים באוצר הלביש את הנושא של העברת מידע, שיעבירו מידע על-פי החוק הזה, יעבירו מידע על החשבון הפרטי של כל אזרח במדינת ישראל - - -
דוד ביטן: אנחנו נגד זה, אמרנו.
משה גפני: רגע, לא, שנייה.
דוד ביטן: אתה נכנס לתוכן.
דוד ביטן: אז זה נמצא בחלק מחוק אחר.
משה גפני: הם הלבישו את זה על סעיף 1 בהלבנת הון והחליטו להעביר את זה לוועדת החוקה.
משה גפני: את המזומן החליטו להעביר אלי, זה גם חוק שנוגע לוועדת הכספים.
משה גפני: אני לא רוצה לקחת את החוק של המזומן.
דוד ביטן: אז אתה רוצה ששניהם ילכו לוועדת החוקה?
משה גפני: אני רוצה ששניהם ילכו לוועדת החוקה.
דוד ביטן: מה עם הרוויזיות?
משה גפני: אני לא יודע מה אגף התקציבים משלם שם בשביל זה.
משה גפני: הם רוצים להעביר את זה בגלל שהם יודעים שבוועדת הכספים זה לא יעבור.
דוד ביטן: אבל אנחנו לא חייבים לקבל את הצעת החוק.
דוד ביטן: הם יכולים לבוא לוועדת החוקה ולהתנגד, מה הבעיה?
משה גפני: אני לא רוצה את שני החוקים האלה, אני אבוא לשם להתמודד עם זה.
באסל גטאס: או ששניהם יבואו לוועדת הכספים.
דוד ביטן: בן צור, אתה מוריד את הרוויזיה?
דוד ביטן: מוריד.
דוד ביטן: אתה מוריד את הרוויזיה?
משה גפני: גמרנו, זה לא בא.
רועי פולקמן: נצביע להעביר לוועדת החוקה.
משה גפני: אגף התקציבים משבש את המדינה.
דוד ביטן: די, גפני, לא לכעוס.
משה גפני: אבל אני צודק.
דוד ביטן: ח"כים לא עובדים באגף התקציבים.
<קריאה: על מה צריך להצביע?
רועי פולקמן: לא על זה, על המזומן.
משה גפני: מאה אחוז, לך לניסן.
דוד ביטן: רבותי, הרוויזיה שהגיש בן צור יורדת.
דוד ביטן: לגבי הרוויזיה שלך, מכיוון שיושב-ראש ועדת הכספים לא מוכן לדון בעניין, נעביר את זה לוועדת החוקה, חוק ומשפט.
דוד ביטן: מי בעד לקבל את הרוויזיה?
<ארבל אסטרחן: על איזה חוק?
<ארבל אסטרחן: אתה חייב להגיד.
דוד ביטן: על המזומן.
באסל גטאס: רגע, תסביר לנו מה זה בעד ומה זה נגד.
מרב מיכאלי: להעביר לוועדת החוקה או לוועדת הכספים?
דוד ביטן: הייתה רוויזיה, החלטנו להעביר את חוק המזומן לוועדת הכספים, בא יושב-ראש הוועדה, לא רוצה לדון בזה.
דוד ביטן: נעביר את זה לוועדת החוקה, חוק ומשפט גם כן, שזה הכי קרוב לעניין הזה.
יעל גרמן: למה הוא לא רוצה?
דוד ביטן: אז אנחנו נקבל את הרוויזיה.
איילת נחמיאס ורבין: אנחנו נגד.
דוד ביטן: אז לאן להעביר את זה?
דוד ביטן: הוא לא רוצה לדון בזה.
דוד ביטן: נעביר אליו ולא יהיה דיון?
איילת נחמיאס ורבין: מה לעשות, אני נגד.
איילת נחמיאס ורבין: אני חושבת שזה התפקיד שלו, ועדת הכספים היא הוועדה המתאימה.
איילת נחמיאס ורבין: אני לא אצביע בגלל - - -
מרב מיכאלי: אבל מה זה הוא רוצה או לא רוצה?
יעל גרמן: אבל למה הוא לא רוצה?
דוד ביטן: חבר'ה, הוא לא רוצה.
דוד ביטן: למה סתם ללכת ראש בקיר?
איילת נחמיאס ורבין: זה לא מעניין אותי.
איילת נחמיאס ורבין: הוא לא רוצה בגלל עימותים בינו לבין אגף תקציבים.
איילת נחמיאס ורבין: זה לא ענייני.
איילת נחמיאס ורבין: הוא לא רוצה בגלל שזה 700 רוויזיות על - - -
יעל גרמן: אז אנחנו בעד הרוויזיה?
דוד ביטן: את לא מבינה שזה יעבור אליו והוא לא ידון, אז לא יהיה חוק בכלל.
דוד ביטן: לא יהיה חוק, זאת התוצאה.
באסל גטאס: כי הוא רוצה גם שהלבנת הון יפוצל.
דוד ביטן: את רוצה שלא יהיה חוק בכלל?
באסל גטאס: הוא רוצה גם את הלבנת הון, זאת הסיבה.
באסל גטאס: הוא רוצה שהלבנת הון תועבר אליו.
דוד ביטן: הוא רוצה את הכול אצלו.
דוד ביטן: זה לא מסתדר.
איילת נחמיאס ורבין: מקובל עלי שהלבנת ההון תפוצל, הם לא הסכימו לפצל, זה לא נכון.
איילת נחמיאס ורבין: הסכמנו שהלבנת הון תועבר לוועדת החוקה.
יעל גרמן: רגע, הרוויזיה היא בעד להעביר או נגד להעביר?
דוד ביטן: אסביר לך.
דוד ביטן: העברנו את זה לוועדת הכספים, פולקמן הגיש רוויזיה שזה יעבור לוועדת החוקה.
דוד ביטן: יוצא שיושב-ראש ועדת הכספים בא והודיע שהוא לא מתכוון לדון בזה בכלל.
איילת נחמיאס ורבין: לא בגלל שהוא לא רוצה.
דוד ביטן: אז אם נעביר אליו לא יהיה חוק.
יואב בן צור: הוא לא ידון בזה.
דוד ביטן: הוא לא רוצה לדון בזה, אז חוק לא יהיה.
דוד ביטן: אם לא, אז אנחנו לא נעביר ויודעים שהחוק לא יקודם ולא ידונו בו, זה הכול.
רועי פולקמן: איילת, הוא לא ידון בזה.
דוד ביטן: הוא לא ידון בזה, איילת, מה התחרות פה?
איילת נחמיאס ורבין: חבר'ה, אין שום תחרות.
דוד ביטן: אבל נעביר לו, ומה?
דוד ביטן: סתם להעביר?
רועי פולקמן: הוא לא ידון בזה.
דוד ביטן: חבר'ה, הוא אמר במפורש, ראיתם, הוא אומר את זה בעצמו.
איילת נחמיאס ורבין: חברים וחברות, אם הייתי חושבת שהיושב-ראש גפני עושה את זה - - -
דוד ביטן: את לא צודקת, את לא צודקת.
איילת נחמיאס ורבין: אני לא צודקת, אחת לשלושה ימים זה קורה.
איילת נחמיאס ורבין: אחת לשלושה ימים קורה שאני לא צודקת, ועדיין אני איתנה באמונתי.
דוד ביטן: זה לא קואליציה-אופוזיציה, בואו נראה.
מיקי לוי: לי יש זכות הצבעה?
דוד ביטן: יש פה מישהו מיש עתיד?
יעל גרמן: אבל אני לא בעד, אני נגד.
דוד ביטן: הרוויזיה נתקבלה.
דוד ביטן: הרוויזיה התקבלה.
דוד ביטן: אחרי שהרוויזיה התקבלה צריך להעביר את חוק המזומן.
דוד ביטן: רבותי, מה קרה לכם היום?
דוד ביטן: צריך להחליט אם אנחנו מעבירים את זה לוועדת החוקה, חוק ומשפט.
דוד ביטן: מי בעד להעביר את זה לוועדת החוקה, חוק ומשפט?
דוד ביטן: ההצעה להעביר את הנושא לוועדת החוקה, חוק ומשפט נתקבלה.
דוד ביטן: מעבירים לוועדת החוקה, חוק ומשפט.
דוד ביטן: ערעורים על החלטת נשיאות הכנסת שלא לאשר דחיפות הצעות לסדר-היום> "עלייה צפויה בשכר חברי הכנסת", של חברות הכנסת יעל גרמן ושלי יחימוביץ
דוד ביטן: עכשיו אני רוצה לעבור לערעורים.
דוד ביטן: הערעור הראשון של חברת הכנסת שלי יחימוביץ, בבקשה.
שלי יחימוביץ': שלי ושל חברת הכנסת יעל גרמן.
דוד ביטן: אולי אני אקל לך על - - -
שלי יחימוביץ': לא, אני רוצה לפרט.
שלי יחימוביץ': אדוני היושב-ראש, לפני שבועיים חברת הכנסת יעל גרמן ואני פנינו לנשיאות הכנסת וביקשנו לקיים דיון דחוף בוועדת הכנסת בנושא העלאת שכר הח"כים הצמוד לשכר הממוצע במשק.
שלי יחימוביץ': לצערנו, הבקשה שלנו נדחתה.
שלי יחימוביץ': בשבוע שעבר שבנו ופנינו לנשיאות הכנסת וביקשנו לקיים דיון בהצעה לסדר במליאת הכנסת, ולא דיון כאן בוועדה באותו נושא בדיוק, ולצערנו שוב הבקשה שלנו נדחתה.
שלי יחימוביץ': נושא שכר חברי הכנסת הוא נושא מאוד מהותי בעינינו, ובכמה מילים על מה מדובר.
שלי יחימוביץ': מדובר על הצמדה מאוד אקסקלוסיבית של שכר חברי הכנסת לשכר הממוצע במשק, שעה ש-99.
שלי יחימוביץ': 9% מהמועסקים במשק לא נהנים מהצמדה דומה, והשכר שלהם נשחק כבר עשור שלם.
שלי יחימוביץ': השכר שלנו אמור לזנק באופן מאוד משמעותי בגלל ההצמדה הזאת לשכר הממוצע, בעיקר משום שהשכר הממוצע מאוד עלה בעיקר בגלל העלאת שכר המינימום, שהיא כמובן מוצדקת מאין כמותה, אבל היא מקפיצה באופן לא טבעי את השכר הממוצע.
שלי יחימוביץ': יוצא שאנחנו שמרוויחים שכר גבוה מאוד ביחס - - -
דוד ביטן: אבל גם השופטים.
שלי יחימוביץ': רגע, אתייחס גם לשופטים.
שלי יחימוביץ': יוצא שאנחנו שמרוויחים שכר גבוה מאוד ביחס לשכר הממוצע במשק.
שלי יחימוביץ': אנחנו נהנה מתוספת שכר מאוד מאוד גבוהה בזכות זה שהעובדים העניים ביותר - - -
דוד ביטן: סליחה רגע, אני רוצה לעצור אותך.
אורן אסף חזן: שלי, לא הגיע הזמן להפסיק לעשות דה-לגיטימציה לחברי הכנסת?
דוד ביטן: די כבר, רגע, לאט לאט.
אורן אסף חזן: מה זה ה"יפות נפש" הזאת?
דוד ביטן: התעוררת לחיים?
אורן אסף חזן: תשמע, הם יושבים, פעם ב- באים - - -
דוד ביטן: יעל גרמן נמצאת כאן, לידה אתה לא יכול לצעוק.
אורן אסף חזן: אפשר זכות דיבור, בבקשה?
אורן אסף חזן: אני רוצה לדבר.
דוד ביטן: רגע, אל תדבר.
באסל גטאס: מה, אתה נותן לו זכות דיבור?
אורן אסף חזן: מה אתה קופץ כאילו אתה בספינה?
דוד ביטן: חזן, אתה לא יכול לדבר מתי שאתה רוצה.
אורן אסף חזן: זכות דיבור.
דוד ביטן: הסברתי לך את זה אלף פעם.
דוד ביטן: אני רוצה שתתייחסו לשאלה - - -
שלי יחימוביץ': אבל, רגע, עוד לא סיימתי, אדוני.
דוד ביטן: לא, רגע, תרשי לי.
דוד ביטן: הבנו את הבעיה הציבורית.
דוד ביטן: הבעיה אחרת.
שלי יחימוביץ': זכות דיבור.
דוד ביטן: כשאני דן בערעור אצלי, אתם צריכים להסביר לי שני דברים: למה זה דחוף, ולמה זה לא יכול לבוא על החשבון הסיעתי שלכם.
יעל גרמן: למה זה דחוף?
יעל גרמן: זה במושב הראשון.
יעל גרמן: - - - לא תהיה החלטה אחרת.
דוד ביטן: אתם צריכים להבין דבר אחד, יש לכל סיעה אפשרות להגיש הצעות לסדר.
דוד ביטן: אתם מבקשים את זה דחוף, זה מחוץ לתור.
דוד ביטן: למה זה צריך להיות מחוץ לתור ולא על חשבון הסיעה שלכם?
דוד ביטן: תגישו את זה במסגרת הסיעה, אף אחד לא יכול למנוע מכם, לא בנשיאות ולא בכל מקום.
דוד ביטן: אז תסבירו לי את העניין הזה.
אורן אסף חזן: צריך למלא כותרות.
שלי יחימוביץ': אדוני היושב-ראש, אני חושבת שיש כאן אי-הבנה.
שלי יחימוביץ': קודם כול, אני מטפלת בנושא כבר שנה, גם יעל גרמן מהזווית שלה.
שלי יחימוביץ': פניתי לפרופ' חיים לוי שעומד בראש הוועדה לקביעת חברי הכנסת, והתרעתי בפניו שהזינוק לא סביר.
דוד ביטן: בסדר, אני לא אומר שלא.
שלי יחימוביץ': תן לי לדבר.
דוד ביטן: אז את יודעת מה?
דוד ביטן: יש לך עוד שתי דקות לדבר, את לא יכולה לדבר עד אין-סוף.
שלי יחימוביץ': מצוין, שתי דקות.
שלי יחימוביץ': לא, מה עד אין-סוף, בקושי פתחתי את הפה.
שלי יחימוביץ': שתי דקות זה מספיק, זה די והותר.
דוד ביטן: קחי שלוש.
שלי יחימוביץ': פניתי לפרופ' חיים לוי שעומד בראש הוועדה הציבורית לקביעת שכרם של חברי הכנסת והסבתי את תשומת לבו לעובדה שהזינוק – אני לא מדברת על שכר חברי הכנסת שהוא מכובד, והוא צריך להיות מכובד – אלא שהזינוק בשכר שלנו בלתי סביר, הוא מנקר עיניים, הוא לא סביר ביחס לעובדים האחרים במשק.
שלי יחימוביץ': הוא קיבל את עמדתי.
שלי יחימוביץ': אבל הוא אמר שעמדתו צריכה לעבור את אישור ועדת הכנסת.
שלי יחימוביץ': ועדת הכנסת דנה בעניין, אבל החליטה שהיא לא תפגע בתוספת הייחודית – שימו לב, זאת תוספת מאוד מאוד ייחודית לשכר חברי הכנסת – עד ששכר השופטים, שאף הוא, מדובר רק בשתי קבוצות: שופטים וח"כים, עד שגם משכר השופטים תילקח אותה תוספת.
שלי יחימוביץ': אלא מאי?
דוד ביטן: נשיא המדינה גם כן.
שלי יחימוביץ': מי שמחליט על שכר השופטים הוא ועדת הכספים, וועדת הכספים החליטה שהיא לא נוגעת בשכר השופטים.
דוד ביטן: כי השופטים לא הסכימו.
דוד ביטן: הדיון התקיים בוועדת הכספים, תסלחי לי.
שלי יחימוביץ': אמרת שיש לי שלוש דקות.
שלי יחימוביץ': תוכל להשיב לי.
דוד ביטן: בסדר, רק הוספתי חצי מילה.
שלי יחימוביץ': תוכל להשיב לי, אתה ראש הוועדה, יש לך את כל הזמן שבעולם.
שלי יחימוביץ': ועדת הכספים החליטה שהיא לא תדון בשכר השופטים כל עוד ועדת הכנסת לא דנה בשכר הח"כים.
שלי יחימוביץ': עכשיו, תשאלו אותי, אני נגד פגיעה בשכר השופטים, אני בעד פגיעה בשכר שלנו.
שלי יחימוביץ': אני גם חושבת שזאת לא פגיעה, לא מדובר בפגיעה בשכר שלנו.
אורן אסף חזן: רק שאני אבין, את אמרת שאת בעד הפגיעה?
שלי יחימוביץ': לא מדובר בפגיעה.
דוד ביטן: די, אורן, מספיק.
אורן אסף חזן: רק להבין מה היא אמרה.
אורן אסף חזן: מה, אורן, שתחזור על המשפט האחרון, בבקשה.
מיקי לוי: למה זה שווה?
מיקי לוי: מה הסיבה, שלי?
מיקי לוי: את יכולה לנמק?
שלי יחימוביץ': אני לא אנמק, כי אנחנו לא דנים בשכר השופטים.
אורן אסף חזן: רק תסבירי את המשפט האחרון.
שרן השכל: על איזה סכום מדובר?
באסל גטאס: זאת לא פגיעה.
שלי יחימוביץ': לא מדובר בפגיעה בשכר הח"כים.
יעל גרמן: זה לא פוגע, לא מורידים לך שקל.
שלי יחימוביץ': אלא על ויתור מרצון על תוספת אקסקלוסיבית שלא רלוונטית לחיים של בני-אדם רגילים.
שלי יחימוביץ': אדוני, לשאלתך.
אורן אסף חזן: אין בעיה, את רוצה לוותר, תתרמי את החלק שלך, מה הבעיה.
באסל גטאס: אי-אפשר.
אורן אסף חזן: למה אי-אפשר?
אורן אסף חזן: נעשה הוראת קבע - - -
באסל גטאס: היא צודקת, אי-אפשר.
דוד ביטן: רבותי, רבותי, מספיק.
אורן אסף חזן: תאמין לי, אפשר.
אורן אסף חזן: מי שכואב לו עם השכר ורוצה לעשות - - -
דוד ביטן: אתה מתחיל עוד הפעם?
דוד ביטן: הפעם אני אוציא אותך מהר מאוד.
אורן אסף חזן: אז אני רוצה אחרי זה זכות דיבור.
דוד ביטן: לא, אתה לא יכול לדבר.
דוד ביטן: אתה לא יכול לדבר, זה לא דיון.
דוד ביטן: אין פה דיון.
דוד ביטן: שומעים אותה, משיבים ומצביעים.
יעל גרמן: גם לי יש זכות דיבור, גם אני הגשתי.
שלי יחימוביץ': גם יעל צריכה לדבר.
אורן אסף חזן: אני רוצה גם זכות דיבור.
שלי יחימוביץ': כאמור, ביקשנו דיון מהיר, זאת הפרוצדורה, אדוני, אין אפשרות אחרת לקיים דיון בכנסת כנגד רצונו של ראש הוועדה, אלא בפרוצדורה של דיון מהיר.
שלי יחימוביץ': הבקשה שלנו נדחתה.
שלי יחימוביץ': פנינו אפוא שוב.
שלי יחימוביץ': הערעור כאן הוא לא על השכר, בסך הכול אנחנו מבקשות לדון על זה בהצעה לסדר במליאת הכנסת, וגם זה נמנע מאתנו.
שלי יחימוביץ': אז באמת, לא נקיים דיון ציבורי?
שלי יחימוביץ': תגידו שהוועדה לא יכולה, תספרו לי סיפורים, אבל למנוע מאתנו לדון במליאת הכנסת על הדבר הזה?
דוד ביטן: תגישי במסגרת הסיעה שלכם, מה הבעיה?
דוד ביטן: מדובר על דיון דחוף?
דוד ביטן: מה דחוף פה?
שלי יחימוביץ': כל מה שאנחנו מבקשים, מבלי להיכנס לגופו של עניין, זה לעשות דיון במליאה.
דוד ביטן: רגע, אקל על יעל גרמן גם כן.
דוד ביטן: אקל על כולכם.
שלי יחימוביץ': זה הכול, הצעה לסדר.
יעל גרמן: לא, יש לי זכות דיבור, הגשתי את הערר ואני מבקשת לדבר.
דוד ביטן: טוב, שלוש דקות.
יעל גרמן: כידוע לך, מפני שאתה היית וגם אני הייתי ואנחנו היינו בוועדה, ובוועדה ישבה ועדה ציבורית שהוקמה על-פי חוק, ושתפקידה לקבוע את ההצמדות לשכר חברי הכנסת, והוועדה הציבורית הזו בראשותו של חיים לוי אמרה שאין להעלות את שכר חברי הכנסת.
יעל גרמן: היא אמרה את זה על סמך מחקר של מרכז המחקר והמידע שעשה השוואה של כל שכר חברי הכנסת והפרלמנטים בעולם.
יעל גרמן: ממש כמו שאמרה חברתי, חברת הכנסת יחימוביץ, היא הראתה שאנחנו, חברי הכנסת יחד עם השופטים והנשיא, אנחנו שלושת המגזרים היחידים בארץ מתוך 8 מיליארד אנשים שמקבלים הצמדה לממוצע.
יואב בן צור: 8 מיליארד או מיליון?
יעל גרמן: 8 מיליון.
שלי יחימוביץ': 3 מיליון עובדים.
יעל גרמן: 3 מיליון עובדים.
יעל גרמן: אנחנו מוצמדים לשכר הממוצע.
יעל גרמן: ומפני שאנחנו מוצמדים לשכר הממוצע, דבר שלא קיים בשום מגזר, בגלל זה מעלים את שכרנו.
יעל גרמן: חברים יקרים, אני רוצה לומר לכם, אם השכר יעלה נקבל משהו שלא מגיע לנו.
יעל גרמן: לא מדובר על להוריד שכר.
יעל גרמן: יש לנו שכר ראוי, אנחנו עובדים קשה מאוד.
יעל גרמן: כל מי שיושב פה סביב השולחן, אני בטוחה שקם בחמש-שש בבוקר ולא הולך לישון לפני השעה שתים-עשרה-אחת ועובד קשה מאוד.
יעל גרמן: אבל השכר שלנו צריך להיות סביר.
יעל גרמן: וחוץ מזה אנחנו לא - - -
אורן אסף חזן: 30 שקל לשעה זה סביר ביותר.
יעל גרמן: איזה 30 שקל לשעה?
אורן אסף חזן: תפתחי מחשבון, תעשי חשבון.
יעל גרמן: תעשה אתה חשבון.
יעל גרמן: בכל מקרה - - -
אורן אסף חזן: אני עשיתי חשבון טוב, אני דווקא די טוב במתמטיקה, המורה.
יעל גרמן: אורן, אנחנו נדבר על זה אחר כך בארבע עיניים.
דוד ביטן: זה לא הדיון.
דוד ביטן: אתם פותחים לי דיון בשכר ח"כים.
איילת נחמיאס ורבין: אנחנו אוהבים אותך, את היחידה שיודעת לקרוא אותו לסדר.
דוד ביטן: אי-אפשר ככה, שנייה.
יעל גרמן: אני, דרך אגב, חושבת שוועדת הכנסת צריכה להתכנס שוב, ואם אכן - - -
דוד ביטן: בגלל שהוועדה לא מצאה חן בעינייך?
יעל גרמן: אומר לך למה.
יעל גרמן: אני מדברת אליך כיושב-ראש ועדת הכנסת, אם ועדת הכנסת תתכנס שוב ותדון היא יכולה לקבל החלטה אחרת.
יעל גרמן: היא יכולה לקבל שהיא לא מקבלת החלטה, אבל היא מקפיאה את שכר הכנסת.
דוד ביטן: אני יכול כבר להשיב?
יעל גרמן: והיא לא מעלה את שכר הכנסת עד שיקבעו את שכר השופטים.
דוד ביטן: מעל שלוש דקות.
יעל גרמן: שנייה.
יעל גרמן: אבל לא סיימתי את שלוש הדקות.
יעל גרמן: אני חושבת שמן הראוי, זאת חובתה של הכנסת ושל המליאה לדון בנושא, ולדון בנושא כל עוד הוא רלוונטי.
יעל גרמן: מפני שב-1 בינואר 2016 השכר יעלה באופן אוטומטי, יוצמד לשכר הממוצע, וכל אחד מאתנו יקבל מה שלא מגיע לו, מה שוועדה ציבורית אמרה שלא מגיע לנו.
יעל גרמן: אנחנו הולכים לקבל דברים שוועדה ציבורית קבעה שלא מגיע לנו.
יעל גרמן: האם כל אחד מחברי הכנסת רוצה לקבל משהו שלא מגיע לו?
אורן אסף חזן: גרמן, את מורה, לא סטנדאפיסטית, מספיק כבר עם הדברים האלה.
דוד ביטן: סיימתם?
יעל גרמן: אז מה שאני מבקשת זה לדון או לחילופין להקפיא את השכר.
דוד ביטן: אבל לא לנאום לנו עכשיו שעה.
דוד ביטן: רגע, עשיתם לנו דיון עכשיו על שכר ח"כים, עשינו דיון של שעתיים ב-15 ביולי, התייחסנו לכל הטענות, לא נתחיל את הכול שוב פעם.
דוד ביטן: השאלה שעומדת כאן, ולא עניתם, ולא הצגתם את העניין הזה, לצערי הרב, במסגרת הערעור שלכם כרגע היא למה זה דחוף.
יעל גרמן: מפני שב-1 בינואר - - -
יעל גרמן: אתה שואל, אז תן לי לענות.
יעל גרמן: ב-1 בינואר השכר יעלה.
יעל גרמן: אם לא יהיה דיון ולא ישנו את ההחלטה השכר יעלה.
דוד ביטן: לא רוצה שתעני.
דוד ביטן: אמרתי לך את זה בהתחלה.
דוד ביטן: אמרתי לך בהתחלה ולא ענית, תסלחי לי, עם כל הכבוד, למה זה דחוף ולמה זה לא יכול לבוא על חשבון מכסת סיעת העבודה וסיעת יש עתיד.
דוד ביטן: יש לכם הצעות לסדר במכסה שלכם, תגישו.
שלי יחימוביץ': זה כן במכסה שלנו.
דוד ביטן: לא, זה דיון דחוף, זה לא במכסה.
מרב מיכאלי: הצעה דחופה זה במכסה.
שלי יחימוביץ': זו הצעה לסדר.
איילת נחמיאס ורבין: מחוץ למכסה.
דוד ביטן: זה לא במכסה, תסלחי לי.
דוד ביטן: יכולתם לפנות לראש הסיעה שלך, ואז אף אחד לא יכול להגיד לך שאת לא יכולה.
יעל גרמן: אנחנו חושבות שזה דחוף.
דוד ביטן: סליחה, רגע, עם כל הכבוד.
יעל גרמן: בגלל ה-1 בינואר.
דוד ביטן: עשיתם לנו איזושהי הצעה, הבנתי.
שלי יחימוביץ': השכר הולך לעלות בינואר.
דוד ביטן: אני אומר דבר מאוד פשוט.
יעל גרמן: שאלת שאלה.
דוד ביטן: תני לי להשיב, אולי אני פותר לך את הבעיה.
יעל גרמן: אבל אני רוצה להשיב.
דוד ביטן: שאלתי שאלה רטורית.
יעל גרמן: ברגע שיהיה דיון דחוף זה עובר אחר כך לדיון של ועדת הכנסת.
יעל גרמן: לא יהיה זמן.
דוד ביטן: תקשיבי שנייה, תקשיבי רגע.
אורן אסף חזן: ביטן, אתה גאון.
דוד ביטן: נו, באמת, כבר שמתי לב.
דוד ביטן: אני אומר דבר מאוד פשוט, הנה, אני יושב-ראש ועדת הכנסת - - -
אורן אסף חזן: יושב-ראש הוועדה, אתה גאון.
דוד ביטן: אני אומר דבר מאוד פשוט, דנו ב-15 ביולי, יש לי חוות דעת משפטית של היועצת המשפטית של הוועדה, אפילו היא תחזור עליה אם אתם רוצים, שלאור הדיון שהיה וההחלטה שהתקבלה לוועדת הכנסת אין סמכות לשנות את ההחלטה.
יעל גרמן: למי יש סמכות?
דוד ביטן: תני לי, אני רוצה להסביר לך.
דוד ביטן: אין לה סמכות לשנות את ההחלטה גם אם אני אעשה דיון.
דוד ביטן: לכן, אין טעם בדיון סרק.
דוד ביטן: מה שכן, ההליך החוקי פשוט.
דוד ביטן: קיבלנו המלצה של ועדת הפרופסורים, אני קורא לה.
יעל גרמן: ועדה מקצועית.
דוד ביטן: כאילו שלפרופסורים יש איזה יכולת מיוחדת במינה בדברים האלה, אבל לא משנה, החליטו איזושהי - - -
איילת נחמיאס ורבין: סליחה, תרשה לי למחות.
איילת נחמיאס ורבין: לא, אל תזלזל בהם.
איילת נחמיאס ורבין: לא, לא, דוד, זה לא ראוי.
דוד ביטן: הם כן יכולים.
יעל גרמן: זאת ועדה מקצועית שהכנסת - - -
איילת נחמיאס ורבין: זאת ועדה מקצועית, דוד, לא לפגוע בוועדה ציבורית.
יואב קיש: היא מאוד מקצועית, פרופסורים זה מקצועי, איילת.
יואב קיש: מאוד מקצועי.
איילת נחמיאס ורבין: אבל הוא דיבר עליהם בזלזול, וזה לא מקובל עלי.
איילת נחמיאס ורבין: גם אין סיבה.
דוד ביטן: רגע, מספיק כבר, אני אומר דבר מאוד פשוט, אם אני אקבל לפי החוק פנייה חוזרת לוועדה – נתנו להם הודעה, הם היו פה, וגם נתתי להם הודעה בכתב על ההחלטה.
דוד ביטן: יש להם את הזכות.
יעל גרמן: לוועדה המקצועית.
דוד ביטן: לוועדה המקצועית יש את הזכות לפנות אלי בחזרה ולהגיד לי אם הם רוצים דיון נוסף, ואז אני מתחייב שיהיה דיון נוסף לפני אמצע דצמבר.
שלי יחימוביץ': ארבל, את יכולה להסביר לנו?
יעל גרמן: אבל למה?
שלי יחימוביץ': אמצע דצמבר זה מאוחר מדי למשכורות ינואר.
<ארבל אסטרחן: לא, זה לא מאוחר, כי ינואר משולם בפברואר.
מיקי לוי: כי בינואר יש עלייה.
דוד ביטן: זה לא שאני לא רוצה לעשות דיון.
דוד ביטן: אי-אפשר לעשות את הדיון.
דוד ביטן: אין לו שום משמעות לאור הליכי החוק.
דוד ביטן: אני מציע שתגידי את זה.
יעל גרמן: למה אי-אפשר לעשות בכנסת?
יעל גרמן: למה שהמליאה לא תגיד את זה?
מיקי לוי: בואו נשמע את היועצת המשפטית.
דוד ביטן: בבקשה, רבותי, לכן אני אומר, אם אקבל פנייה חוזרת, אני מתחייב להביא לדיון.
דוד ביטן: לא אשים את זה בצד, אביא את זה לדיון.
יעל גרמן: אבל בוא נדון במליאה.
ענת ברקו: אדוני יושב-הראש, אפשר להגיד משהו?
דוד ביטן: תראו, אני לא בעד לשנות את נושא ההצמדה, אבל זה נכון, אני אומר את זה מפורש, זה נכון שההעלאה של השנה – כי בדוח שעשו הפרופסורים הם בדקו בעשר השנים האחרונות – ההפרש בעשר שנים בין ההצמדה לבין השכר הממוצע במשק הוא 5% לעוד עשר שנים.
יעל גרמן: זה מרכז המחקר והמידע עשה.
דוד ביטן: לכן אני אומר, פה ההעלאה בגלל ההעלאה של שכר המינימום, השנה ההעלאה באמת חריגה.
יעל גרמן: בוא תקבל החלטה על הקפאה.
שלי יחימוביץ': תקפיא בשנה.
דוד ביטן: היא באמת חריגה, כנראה שהיה תהיה 5% בשנה אחת, וזה באמת חריג לאור זה שההצמדה תהיה מינוס.
דוד ביטן: אני מוכן לשקול את הכול עוד פעם, מוכן להביא את זה לדיון נוסף, אבל אני צריך פנייה של הפרופסורים.
איילת נחמיאס ורבין: של הוועדה הציבורית, אל תזלזל בוועדה.
שלי יחימוביץ': יש לי רעיון, אתה תפנה אליהם ותבקש מהם להמליץ.
דוד ביטן: את רוצה תפני.